Пенчо Славейков
Слава

chitanka.info

Слава[0]

Слава, во пътя на славата който

води со свойта съдба и съдбите

на милиони; който е гордост

на тез, що след него вървят.

Слава, когото не думите славят —

слави го видимо дело и сила,

слави го подвиг, който чело му

венчае с лавров венец.

Слава, на който е себе обикнал —

чрез обичта на ония в живота,

дето не ги е сам той унизил,

че той да се пръв възвиси!

Той ще да мине от днеска во утре.

Трона му времето няма да гътне,

тронът на почва твърда поставен,

с достоинство царско държан!

[0] Необичайно в тогавашната българска поезия е, че в това стихотворение в трисричната стъпка са изпуснати — по определена система — отделни срички по подражание на ритъма на древногръцката поезия, в чийто стих се съчетават различни стъпки; пак по древногръцкия пример стиховете са групирани в строфи, без да са римувани. И тук, както в следните две стихотворения, „Воля за живот“ и „Истина“, последният стих на всяка строфа е с друг ритъм и е по-кратък от другите стихове; такъв стих, наречен Адониев, съставен най-често от дактил и хорей, се среща първо у Сафо и други древногръцки поети; от римските поети често си служи с него Хораций. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.